Fiat Palio

Fiat Palio — сямейства кампактных легкавых аўтамабіляў маркі Fiat. Выпускалася з 1996 па 2017 год для рынкаў краін, якія развіваюцца.

 Першае пакаленне (178) 
 Гісторыя 
Распрацаваны канцэрнам Fiat для выпуску за межамі Італіі. Ствараўся як "сусветны аўтамабіль" з улікам спецыфікі вытворчасці, продажу і эксплуатацыі ў краінах, якія развіваюцца.

Першапачаткова, аўтамабіль вырабляліся толькі ў Бразіліі і Аргенціне. Затым выпуск наладжаны ў Польшчы (1997), Венесуэле (1997), Марока (1997), Турцыі (1998), Індыі (1999), ПАР (1999), Егіпце (2001), Кітаі (2002), Расіі (2007).

Сямейства ўключала чатыры тыпы кузаваў: трох- і пяцідзверны хэтчбек ("Palio"), універсал ("Palio Weekend"), седан ("Siena"/"Albea"/"Petra"), пікап ("Strada"). 

 '1996 
Fiat Palio дэбютаваў у красавіку 1996 года. У сакавіку 1997 года — універсал (Palio Weekend).

Базавае шасі было развіццём Fiat Uno, але мала што засталося нязменным. Уся структура была значна ўзмоцнена, каб быць прыдатнай для эксплуатацыі па грубым дарогах у некаторых з рынкаў, для якіх ён прызначаны. Дызайн распрацоўваўся сумеснымі намаганнямі інжынераў з Цэнтра стылю канцэрна FIAT і стылістамі турынскага атэлье I.De.A..

Рухавікі: бензінавыя, аб'ёмам 1,0; 1,2; 1,5; 1,6 і турбадызельны 1,7 л.

 '2001 
У 2001 годзе адбылася першая мадэрнізацыя. Яна ўключала новыя пярэднюю і заднюю светлатэхніку, новы інтэр’ер. З’явіліся новыя рухавікі: 1.0 л, 1.2 л, спартыўны рухавік 1.2, 1.6 л (120 к.с.).

Новы дызайн распрацаваў Джарджэта Джуджара.

 '2004 
Другое абнаўленне адбылося ў 2004 годзе. У дызайне выкарыстаны некаторыя элементы афармлення, якія ўжо прысутнічалі ў дызайне Punto і Stilo, не змяняючы сваю першапачатковую форму.

У маі 2006 года на фабрыцы Fiat Automòveis у  (Бразілія) быў выраблены двухмільённы Palio.

 '2007 
28 лютага 2007 года ў Бразіліі дэбютаваў абноўлены Fiat Palio. Аўтамабіль атрымаў новы дызайн, але захаваў арыгінальнае шасі ад мадэлі 1996 года, нягледзячы на тое, што пазіцыянаваўся як новы Palio. Даўжыня аўтамабіля павялічылася на 20 міліметраў, а шырыня — на 6 міліметраў. Памянялі капот, рашотку радыятара, бамперы, а таксама з'явіліся іншыя фары і заднія ліхтары. Пры гэтым, у адрозненне ад Palio Weekend, Siena і Strada, фары хэтчбекаў мелі больш простую форму. Мадэльны шэраг складаўся з мадыфікацый ELX 1.0, 1.4 і 1.8 R, а таксама Fire 1.0, якая пры гэтым захавала стары дызайн узору 2004 года.

У 2009 годзе Palio атрымаў такія ж фары, як у седана Siena. Версія Fire становіцца Fire Economy. Выпускаецца версія ELX 1.8. У 2010 годзе ў якасці опцый з'явіліся ABS і падушка бяспекі, а таксама каробка перадач Dualogic для рухавіка 1,8.

У 2011 годзе рухавік 1,8 л GM заменены на 1,6 л 16V EtorQ вытворчасці Tritec магутнасцю 116/117 к.с., версія 1.8 R была знята з вытворчасці. Камплектацыя ELX перайменавана ў Attractive, а HLX – у Essence.

 Бяспека 
У 2010 годзе быў праведзены краш-тэст па праграме Latin NCAP: базавы хэтчбек без падушак бяспекі зарабіў усяго 4,9 бала і адну зорку; Palio ў версіі з двума падушкамі бяспекі і праднацягвальнікамі рамянёў выступіў лепш — 10,7 бала і тры зоркі, але ўзровень пагрозы для грудзей кіроўцы пры наяўнасці падушак знізіўся з «карычневага» (слабая абарона) толькі да «аранжавага» (мінімальная абарона). Адзначана, што замок запальвання і рычаг фіксатара рулявой калонкі ўяўляюць патэнцыйную небяспеку для каленяў .
 Вынікі тэстаў Latin NCAP Fiat Palio ELX 1.4без падушак бяспекіFiat Palio ELX 1.4 NO AIRBAG // latinncap.com  Fiat Palio ELX 1.4з падушкамі бяспекіFiat Palio ELX 1.4 + 1AIRBAG // latinncap.com  30px Бяспека дарослых пасажыраў 15px15px15px15px15px 4,89 (max 16,00) 15px15px15px15px15px 10,65 (max 16,00) 30px Бяспека пасажыраў-дзяцей 15px15px15px15px15px 22.51 (max 49,00) 15px15px15px15px15px 21.27 (max 49,00)

 Мадыфікацыі 
 Palio Weekend 
Еўрапейская прэм’ера ўніверсала Palio Weekend адбылася на Франкфурцкім аўтасалоне 1997 года .

Даўжыня — 4130 мм, шырыня — 1620 мм, вышыня — 1470 мм (1515 мм з улікам рэлінгаў). Колавая база на пяць сантыметраў больш чым у хэтчбека — 2423 мм. Аб'ём багажніка 460 літраў, а пры складзеных задніх сядзеннях яго ёмістасць павялічваецца да 1540 літраў.

Рухавікі: бензінавыя, аб'ёмам 1242 і 1580 см³ магутнасцю 75 і 100 к.с. і 70-моцны турбадызель аб'ёмам 1,7 літра. Каробка перадач: механічная пяціступеньчатая (перадатачныя лікі: I — 3,91; II — 2,24; III — 1,52; IV — 1,16; V — 0,92; задні ход — 3,91; галоўная перадача — 3,56). Пярэдняя падвеска — MacPherson, задняя — незалежная на падоўжных рычагах. Пярэднія тармазы — дыскавыя, заднія — барабанныя.

У 1999 годзе з'явілася мадыфікацыя Palio Adventure. Акрамя пластыкавых молдынгаў, універсал атрымаў больш высокую і ўзмоцненую падвеску, а таксама быў абсталяваны новым рухавіком 1,6 8V. У тым жа годзе Palio Weekend у сваёй пачатковай версіі пачаў прапаноўвацца з рухавіком 1,0 8V (61 к.с.) і шасціступенчатай каробкай перадач, але гэтая версія не паказала добрых вынікаў у продажах.

Разам з першым рэстайлінгам у 2001 годзе версія Adventure атрымала рухавік 1,6 16V (106 к.с.), а праз год уся гама атрымала рухавік GM 1,8 8V (103 к.с.).

У 2004 годзе быў праведзены другі рэстайлінг і з'явіліся маторы з тэхналогіяй flex. У 2007 годзе трэцяя мадэрнізацыя прынесла блакіроўку дыферэнцыяла Locker.

У 2010 годзе з'явіліся рухавікі сямейства E.torQ, а ў 2012 годзе Palio Weekend быў абноўлены апошні раз. У 2015 годзе ўніверсал адмаўляецца ад наймення Palio і з таго часу прапануецца як Fiat Weekend.

Апошнія Fiat Weekend пакінулі зборачную лінію 27 студзеня 2020 года. За амаль 23 гады было выраблена больш за 530 тысяч універсалаў.

 Siena, Albea, Petra 

</center>

 Strada 

 Zotye Z200 
У 2008 годзе кітайская кампанія Zotye набыла правы на вытворчасць седана Fiat Siena і хэтчбека Fiat Palio. Калі выпуск пачаўся, аўтамабілі назвалі Langjun і Langjie, потым пазначэнне змянілі на Z200 і Z200HB адпаведна. На аўтамабілі ўсталёўваліся ліцэнзійныя рухавікі Mitsubishi аб'ёмам 1,3 л (65 кВт) і 1,5 л (88 кВт).

 Другое пакаленне (326)
Цалкам новы Palio з'явіўся ў канцы 2011 года. Аўтамабіль пабудаваны на расцягнутай платформе Uno са стойкамі McPherson спераду і паўзалежнай падвескай ззаду. Па габарытах ён толькі трохі пераўзыходзіць Uno і машыну папярэдняга пакалення: 3875 мм у даўжыню і 1670 мм у шырыню, колавая база — 2420 мм . Прапаноўваўся ў версіях Fire Economy, Attractive (1,0 і 1,4 л), Essence (1,6 л з механічнай каробкай перадач або каробкай Dualogic) і Sporting (1,6 л з механічнай каробкай перадач або каробкай Dualogic).

У 2013 версіі з рухавікамі 1,4 і 1,6 л у стандартнай камплектацыі атрымліваюць АБС і падушку бяспекі. З 2014 годзе ўсе камплектацыі маюць гэтыя элементы бяспекі як стандарт.

Са з'яўленнем новай мадэлі Fiat Argo, завяршаецца вытворчасць мадыфікацый з рухавікамі 1,4 і 1,6 л. У лістападзе 2017 года быў спынены выпуск апошняй версіі Palio 1,0.

 Бяспека 
 Рэйтынг бяспекі паводле Latin NCAP (ліпень 2015)Fiat New Palio + 2 Airbags (from july 2015) // latinncap.com  30px Бяспека дарослых пасажыраў 15px15px15px15px15px 11,34 (max 17,00) 30px Бяспека пасажыраў-дзяцей 15px15px15px15px15px 25,28 (max 49,00)

 Рэйтынг бяспекі паводле Latin NCAP (жнівень 2016)Fiat New Palio + 2 Airbags // latinncap.com  30px Бяспека дарослых пасажыраў 15px15px15px15px15px 18,09 (max 34,00) 30px Бяспека пасажыраў-дзяцей 15px15px15px15px15px 31,57 (max 49,00)

 Літаратура 



 Спасылкі 
 http://catalog.aw.by/fiat/palio/ Гісторыя і агляд мадэлі 



 Гл. таксама 

 Fiat Siena
 Fiat Albea
 Fiat Strada

Palio
Катэгорыя:Аўтамабілі паводле алфавіта